laion/Wikipedia-Exotic huggingface dataset:
אירינה סלוצקאיה

אירנה אדוארדובנה סלוצקאיה (באנגלית: Ирина Эдуардовна Слуцкая; נולדה ב-9 בפברואר 1979) היא מחליקה אמנותית על הקרח רוסייה בעבר ממוצא יהודי. סגנית אלופה אולימפית (סולט לייק סיטי 2002), זוכת מדליית ארד אולימפית (טורינו 2006), פעמיים אלופת עולם (נאגנו 2002 ומוסקבה 2005), 3 פעמים סגנית אלופת (1998, 2000 ו-2001), 7 פעמים אלופת אירופה (1996, 1997, 2000, 2001, 2003, 2005 ו-2006) יותר מכל ספורטאי אחר בהיסטוריה ו-4 פעמים אלופת רוסיה (2000, 2001, 2002 ו-2005) ביחידות. סלוצקאיה נולדה וגדלה במוסקבה, בת יחידה לאבא יהודי מהנדס ואמא רוסיה אורתודוקסית מורה, שהשתתפה בעבר בתחרויות בסקי למרחקים. היא גדלה כנוצריה אורתודוקסית. היא החלה להתאמן בהחלקה אמנותית על קרח בגיל 4 על ידי אמא שלה. מגיל 6 היא הצטרפה למועדון ספורט מוסקביץ' בהדרכתה של ז'אנה גרומובה. באליפות העולם לנערות שנערכה בקולורדו ספרינגס, ארצות הברית בשנת 1994 היא זכתה במדליית ארד בתחרות ליחידות. שנה לאחר מכן, היא זכתה באליפות העולם לנערות שנערכה בבודפשט, הונגריה במדליית זהב בתחרות ליחידות. באליפות אירופה שנערכה בסופיה, בולגריה בסוף ינואר 1996 היא זכתה במדליית זהב לראשונה בקריירה שלה, לפני סוריה בונלי מצרפת אלופת אירופה היוצאת לאחר שזכתה 5 שנים ברציפות ומריה בוטירסקאיה בת ארצה. חודשיים לאחר מכן, באליפות העולם שנערכה באדמונטון, קנדה במרץ היא זכתה במדליית ארד, אחרי מישל קוואן מארצות הברית ואלופת העולם היוצאת צ'ן לו מסין. באולימפיאדת נאגנו (1998) היא סיימה במקום חמישי בתחרות ליחידות. באולימפיאדת סולט לייק סיטי (2002) היא זכתה במדליית כסף אחרי שרה יוז שדורגה רביעית לאחר התכנית הקצרה אך הבריקה בתוכנית הארוכה ולפני מישל קאוון וסשה כהן שלושתן מארצות הברית. חודש לאחר מכן, באליפות העולם שנערכה בנאגנו, יפן היא זכתה במדליית זהב לפני מישל קאוון, פומי סוגורי מיפן וסשה כהן. באליפות אירופה שנערכה בליון, צרפת בינואר 2006 זכתה סלוצקאיה בפעם השביעית במדליית זהב, יותר מכל ספורטאי אחר בהיסטוריה. חודש לאחר מכן, באולימפיאדת טורינו (2006) היא זכתה במדליית ארד אחרי שיזוקה אראקאווה מיפן וסשה כהן. באוגוסט 1999 נישאה סלוצקאיה לחברה, סרגיי מכאייב. לזוג נולד בן בשנת 2007 ובת בשנת 2010. בשנת 2016 הם התגרשו. בשנת 2018 היא נישאה בשנית לאיש עסקים, אלכסיי גוברין. סבתא של סלוצקאיה מתגוררת בנתניה ולכן ניסו לשכנע אותה להתחרות עבור ישראל. מדיה וקבצים בנושא אירינה סלוצקאיה בוויקישיתוף אירינה סלוצקאיה, ברשת החברתית אינסטגרם אירינה סלוצקאיה, באתר olympedia.org אירינה סלוצקאיה, באתר אנציקלופדיה בריטניקה (באנגלית) רמי היפש, הארמיה הרוסית רוצה סוויפ, באתר הארץ, 27 בינואר 2005
ג'רג' שבש

ג'רג' שבש מקודם שפאט - Spät (בהונגרית: Sebes György; סגהאלום, 4 בפברואר 1913 – ספרד, ליידה, 4 באפריל 1938) היה קומוניסט יהודי-הונגרי, שלחם כמפקד גדוד ונהרג במלחמת האזרחים בספרד. ג'רג' שבש נולד במשפחה יהודית אינטלקטואלית ענייה עם שמונה ילדים. אביו ברנאט בלה שבש (שפאט) היה מורה יליד סרווש, ואמו הייתה ברתה דיאמנט. הוא עבר את בחינת הבגרות בתיכון ללימודי מסחר ואחר כך בין 1930 לבין 1932 עבד בבודפשט כפקיד בחברת מסחר של מכונות. הוא הצטרף ל-KIMSZ (ברית הפועלים הצעירים הקומוניסטים ההונגרים) בגיל 17, ומשנת 1932 עד 1934 עבד כמזכיר הוועד המחוזי הצפוני. בינתיים, בין השנים 1933–1934, עבד גם בית הדפוס הלא חוקי של הברית. כמו אֶחַיו, גם הוא נכלא כמה פעמים; לראשונה ב-1 במאי בשנת 1932 בגין הפצת חוברות קומוניסטיות, אך שוחרר במהרה. הוא נעצר שוב נידון הפעם לשנתיים ושבעה חודשים, הוא נכלא ב-Csillagbörtön בסגד, 1934–1935). לאחר שחרורו יצא באופן בלתי חוקי לספרד (1936), לחם בבריגדות הבין-לאומיות באחד מגדודי הבריגדה ההונגרית במלחמת האזרחים בספרד ומת הות גיבורים כמפקד גדוד. אֶחַיו: אימרה שבש, פאל שבש, לאסלו שבש, שאנדור שבש ואישטוואן שבש. Borbála T. Szerémi : Martyrs of Freedom. ( 1960) פרנץ ואדאס: הגיבור ההונגרי של ליידה. (Népszabadság, 3 בפברואר 1963) מאטה קיש: מקרש לליידה. (מחוז Békés Népújság, 11 באפריל 1963.) המודלים שלנו לחיקוי: Gy. S. 1963 מרטה ר. גיליץ: המודל לחיקוי עבור הנוער שלנו (עם ביבליוגרפיה, בודפשט, 1965 אחרי מלחמת העולם השנייה. לאחר מותו במחנה הריכוז דכאו, שמו הונצח בכמה מקומות: על שמו נקראו רחובות בבעיר הולדתו סגהלום ובבודפשט ברובע 10 (קבאניה). בעיר הולדתו סגהלום מרכז חינוך (Sebes György Művelödési Ház) בעיר בקשצ'בה בית הספר המקצועי המקצועי הכלכלי (Sebes György) ג'רג' שבש. המוזיאון הספרותי פטפי ג'רג' שבש. נקודת שם. לקסיקון ביוגרפי הונגרי. 1981 A Belügyminisztérium 1899. évi 28484. sz. rendelete. MNL-OL 30804. mikrofilm 685. kép 3. karton. Névváltoztatási kimutatások 1899. év 60. oldal 21. sor. Testvére, Sebes Sándor születése bejegyezve Szeghalom állami akv. 332/1902. folyószám alatt. Sebes György. Névpont. Hozzáférés ideje: 2016. január 24. HU BFL - VII.5.c - 5145 - 1935
נסמה מחגוב

נסמה עלאא א-דין עלי מחגוב (בערבית: نسمة علاء الدين علي محجوب; נולדה ב-26 בספטמבר 1989) היא זמרת ושחקנית מצרית. היא החלה את הקריירה המקצועית שלה לאחר שזכתה בעונה השמינית של אקדמיית הכוכבים - MENA בשנת 2011. למחגוב יש את המיומנות לשיר בשפות רבות, כמו ערבית מצרית, אנגלית, איטלקית, צרפתית, עברית, ספרדית, גרמנית, לטינית ואפילו הינדית. היא מצטיינת בקריירה המוזיקלית שלה בשירה מזרחית, פופ, רוק, אופרה ועוד. כעת מחגוב החליטה להקדיש את זמנה למוזיקה המקורית שלה ולמצוא שירים שישלימו את חזון המוזיקה החדש שלה. נסמה הופיעה על הבמה מגיל 10. היא רואה בכך את ביתה השני בו היא מרגישה בטוחה ביותר. לאחר סיום הלימודים, היא רדפה אחרי אהבתה לעמוד על הבמה ולהופיע על ידי היותה חברה פעילה ב-Fabrica במשך כמה שנים. היא המשיכה לנגן את אפואנין בגרסה הערבית של Fabrica של עלובי החיים (מחזמר) ולוהקה כצוענייה בגרסתם של El Leila El Kebira מאת Sayed Mekawy. בשנת 2015 שיחק מחגוב את התפקיד הראשי של מחזמר מקורי ערבי חדש בשם "דוניה חביבתי", עם השחקן כמאל אבו ראיה. המחזמר הראה את כישרונה הייחודי כזמרת, שחקנית ורקדנית וביים הבמאי המפורסם, גלאל אל שרקווי. מחגוב הקליטה שירים שונים לסרטים, סדרות ומודעות. היא הציגה את כישוריה המוזיקליים בתוכנית הטלוויזיה Sahibat Al Saada בהנחיית Essad Yunis, שם יצרה וביצעה מדלי שירים בינלאומיים מפורסמים ביותר מרחבי העולם ושירים מפורסמים מהמזרח התיכון. נסמה מחגוב, ברשת החברתית פייסבוק נסמה מחגוב, ברשת החברתית אקס (טוויטר) נסמה מחגוב, ברשת החברתית אינסטגרם נסמה מחגוב, סרטונים בערוץ היוטיוב נסמה מחגוב, במסד הנתונים הקולנועיים IMDb (באנגלית) נסמה מחגוב, באתר אפל מיוזיק (באנגלית) נסמה מחגוב, באתר ספוטיפיי נסמה מחגוב, באתר סאונדקלאוד (באנגלית) נסמה מחגוב, באתר דיזר נסמה מחגוב, באתר Genius ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נסמה מחגוב".
טאקוש

טאקוש (בהונגרית: Tákos) הוא כפר במחוז סבולץ'-סטמאר-ברג שבצפון מזרח הונגריה. בדומה ליישובים רבים באירופה, גם אוכלוסיית טאקוש קטנה משמעותית בעשרות השנים האחרונות, מ-459 תושבים בשנת 1991 עד 318 תושבים בשנת 2020. יהודים חיו בטאקוש בתקופות זמן שונות ובמקום יש בית קברות יהודי, הקהילה היהודית פעלה עד להירצחם של רוב יהודי הכפר בשואה. מדיה וקבצים בנושא טאקוש בוויקישיתוף אתר האינטרנט הרשמי של טאקוש (בהונגרית) נתוני הכפר באתר הלמ"ס ההונגרי בית הקברות היהודי בטאקוש תיעוד יהודי טאקוש שנרצחו בשואה מפקדי האוכלוסין של יהודי הונגריה, 1993
יחסי אוסטרליה–מולדובה

יחסי אוסטרליה–מולדובה הם יחסי החוץ בין אוסטרליה למולדובה. שתי המדינות חברות באו"ם. שתי המדינות כוננו יחסים דיפלומטיים בשנת 1992. אוסטרליה נהנית מיחסים חמים וידידותיים עם מולדובה, כאשר שתי המדינות משתתפות באופן פעיל במגוון פורומים רב-צדדיים. אוסטרליה תומכת בריבונותה של מולדובה ובשלמותה הטריטוריאלית, ומציינת את מאמציה של ארגון ה-OSCE (הארגון לביטחון ולשיתוף פעולה באירופה) לפתור את תהליך ההתיישבות הטרנסניסטרית. יחסי הסחר וההשקעות של אוסטרליה עם מולדובה הם צנועים. אוסטרליה מיוצגת במולדובה באמצעות שגרירותה בקייב, אוקראינה. מולדובה אינה מיוצגת באוסטרליה לא בדרג השגרירות ולא בדרג הקונסוליה. מדיה וקבצים בנושא יחסי אוסטרליה–מולדובה בוויקישיתוף יחסי אוסטרליה–מולדובה, באתר משרד החוץ האוסטרלי יחסי אוסטרליה–מולדובה, באתר משרד החוץ האוסטרלי
טרפה (כפר)

טָרְפָּה (בהונגרית: Tarpa) הוא כפר במחוז סבולץ'-סטמאר-ברג שבצפון מזרח הונגריה. יהודים חיו בטרפה בתקופות זמן שונות ובמקום יש בית קברות יהודי, הקהילה היהודית פעלה עד להירצחם של רוב יהודי הכפר בשואה. טארפא בפנקס הקהילות הונגריה, עמוד 305 טארפא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 166-167. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא טרפה בוויקישיתוף אתר האינטרנט הרשמי של טרפה בית הקברות היהודי בטרפה תיעוד יהודי טרפה שנרצחו בשואה מפקדי האוכלוסין של יהודי הונגריה, 1993
כפיר רכבת קלה

כפיר רכבת קלה בע"מ, המוכרת במותג כפיר, היא חברה פרטית המפעילה את הקו האדום של הרכבת הקלה בירושלים החל מאפריל 2021. כפיר היא חברה בבעלות משותפת של CAF ושפיר הנדסה. חברת TransJerusalem J-Net LTD (הממותגת בשם "כפיר" ולימים שינתה את שמה לכפיר רכבת קלה בע"מ) הוקמה על ידי החברות שפיר הנדסה ו-CAF הספרדית לצורך הפעלת הקו האדום והקמה וההפעלה של הקו הירוק של הרכבת הקלה בירושלים, לאחר שבשנת 2019 זכו במכרז שכולל את הפעלת הקו האדום, הרחבתו והקמת הקו הירוק של הרכבת הקלה. ב-16 באפריל 2021 החלה להפעיל את הקו האדום של הרכבת הקלה בירושלים, במקומה של חברת "סיטיפס" שהקימה והפעילה את הקו לאחר זכייתה במכרז, בשיטת בנה-הפעל-העבר. מרכז שירות הלקוחות של החברה ממוקם במרכז כלל. השם כפיר הוא הלחם שמם של שתי חברות האם "כאף" ו"שפיר" ובנוסף כפיר הוא גור אריה או אריה צעיר שמסמל את ירושלים. אתר האינטרנט הרשמי של כפיר רכבת קלה אתר האינטרנט הרשמי של כפיר רכבת קלה (בערבית) אתר האינטרנט הרשמי של כפיר רכבת קלה (באנגלית) כפיר רכבת קלה, ברשת החברתית פייסבוק ליאור גוטמן, שפיר הנדסה תחליף את סיטיפס בהפעלת הרכבות העירוניות בירושלים, באתר כלכליסט, 7 באוגוסט 2019 הסבר בפייסבוק
Show Yourself

"Show Yourself" (בעברית: "הראי את עצמך") הוא סינגל של אידינה מנזל ואוון רייצ'ל ווד, שהופיע בסרט לשבור את הקרח 2. הסינגל נכתב על ידי קריסטן אנדרסון-לופז ורוברט לופז. אלזה עוקבת אחרי קול מסתורי מעבר לים האפל לאתהאלן. היא חוקרת זיכרונות מהעבר, מגלה את מה שהתרחש ביער המכושף ואת מקור כוחותיה. היא שרה את "Show Yourself" כשהיא צוללת עמוק יותר לעבר האמת. הגרסה המקורית של השיר ארכה כשש דקות וחצי. קריסטן אנדרסון-לופז אמרה כי: ”זה היה צריך להיות ממש מנצח, והתהליך לקח לנו כחצי שנה לעשות כי כל שאר הסיפור עדיין היה נעול. היינו צריכים להמשיך לכתוב את שלוש הדקות האחרונות של השיר כל כך הרבה [בסיוע אמן הסיפור מארק סמית']. אבל עכשיו אני באמת אוהבת את הרגע שבו היא [מאלפת] את נוק, סוס המים, ואתה יכול להרגיש את השמחה הזו מתיישבת באלזה.” רוברט לופז אמר כי: ”כשראינו את הסיבוב הראשון של הוויזואליה ואז ראינו את זה בסרט, כולנו הסכמנו שהשיר צריך להשתנות. זה הלך הלוך ושוב במשך מספר חודשים - עכשיו זה ארבע דקות ו-20 שניות, ויש לו סוף גדול. זה השתנה מאוד, וזה היה קשה.” "Show Yourself" קיבל שבחים ממבקרים ומעריצים. במגזין USA Today, נכתב כי: "שמחים להקשיב לקולה, שמצליח עם כל תו שנראה באופק". אתר החדשות Stuff (אנ') שיבח את השיר על שילוב המוטיבים המוזיקליים האחרים של הסרט. הניו יורק טיימס השווה את נושא הקבלה העצמית של השיר עם "Let It Go" של הסרט הקודם בסדרה, לשבור את הקרח. כמו "Let It Go", גם השיר "Show Yourself" התפרש כהמנון גאה. מידע על השיר "Show Yourself" באתר AllMusic סרטון השיר "Show Yourself" באתר יוטיוב מידע על הרצועה "Show Yourself" באתר ספוטיפיי "Frozen 2's "Let It Go" Is Unexpected". ScreenRant (באנגלית אמריקאית). 2019-11-27. ארכיון מ-2019-11-28. נבדק ב-2019-11-29. Grobar, Matt (16 בדצמבר 2019). "'Frozen 2' Songwriters Kristen Anderson-Lopez & Robert Lopez Mature Disney Characters With Seven New Original Songs". Deadline.com. Penske Media Corporation. ארכיון מ-2019-12-17. נבדק ב-17 בדצמבר 2019. {{cite news}}: (עזרה) Desowitz, Bill (25 בנובמבר 2019). "'Frozen 2': How Oscar-Winning 'Let It Go' Songwriters Ventured 'Into the Unknown'". IndieWire. ארכיון מ-2021-04-15. נבדק ב-5 בדצמבר 2019. {{cite web}}: (עזרה) Ford, Rebecca (27 בנובמבר 2019). "'Frozen 2' Songwriters on Creating New Music Magic for Anna and Elsa". The Hollywood Reporter. Prometheus Global Media. ארכיון מ-2019-11-29. נבדק ב-29 בנובמבר 2019. {{cite news}}: (עזרה) Truitt, Brian. "Ranked: All the 'Frozen' movie songs, from 'Let It Go' to 'Into the Unknown'". USA TODAY (באנגלית אמריקאית). ארכיון מ-2019-11-28. נבדק ב-2019-11-29. "Forget Elsa's Into the Unknown - Anna sings the best Frozen 2 song". Stuff (באנגלית). ארכיון מ-2019-11-28. נבדק ב-2019-11-29. Cohn, Gabe (29 בנובמבר 2019). "How to Follow Up 'Frozen'? With Melancholy and a Power Ballad". הניו יורק טיימס. ארכיון מ-2019-11-30. נבדק ב-5 בדצמבר 2019. {{cite news}}: (עזרה) Haasch, Pamela (27 בנובמבר 2019). "Frozen II's 'Show Yourself' reads like the queer anthem fans want". Polygon. ארכיון מ-2021-01-11. נבדק ב-19 בדצמבר 2019. {{cite news}}: (עזרה) Wakefield, Lily (28 בנובמבר 2019). "Frozen II gives queer fans a new coming out anthem, and it's even better than 'Let it Go'". Pink News. ארכיון מ-2021-03-16. נבדק ב-19 בדצמבר 2019. {{cite news}}: (עזרה)
בריכת ישמעאל

בריכת ישמעאל (מכונה גם הלבנים) היא מאגר מים בשומרון, בין מחסום חווארה לעין מח'נה בעמק המכמתת למרגלות היישוב הר ברכה ומדרום לשכם. עומקו של המאגר 1.7 מטרים. המאגר מצוי בקומה התחתונה של מבנה נטוש, ומעליו מצויה חורבת נבי איסמעיל - המזוהה על ידי המוסלמים כקברו של ישמעאל בן אברהם. אורי מאור, ארץ המעיינות - המדריך השלם לנקודות המים הקסומות בישראל, הוצאת ספריית בית אל, 2011, עמ' 47 ישי קרוב, בואו לטייל במעיין הלבנים למרגלות הר ברכה, באתר ערוץ 7, 5 באוגוסט 2013 ראו בספרו של אורי מאור - ארץ המעיינות - המדריך השלם לנקודות המים הקסומות בישראל, המפורט בפסקת ב"לקריאה נוספת".
מרכז ממותה

מרכז ממותה (בספרדית: Central de Mamuts) הוא אתר פלאונטולוגי בשטח נמל התעופה הצבאי סנטה לוסיה (אנ') במדינת מקסיקו. האתר מכיל שרידים של לפחות 200 ממותות קולומביאניות, 25 גמלים וחמישה סוסים. האתר הוא הריכוז הגדול ביותר בעולם של שרידי ממותה; הקודם היה אתר הממותה בדקוטה הדרומית (אנ') עם 61 פרטים בלבד. באתר התגלו גם כלים אנושיים ועצמות מגולפות, מה שמרמז על כך שבני אדם ניצלו את האתר כדי ללכוד ולהרוג יונקים גדולים. מאובנים נוספים ממשיכים להימצא באתר. החפירה אמורה להסתיים בשנת 2022, כאשר תסתיים בניית שדה התעופה האזרחי בשטחו של נמל התעופה הקיים. ההערכה היא שהאתר היה החוף הביצתי של אגם קדום שהתייבש, ובו נלכדו בעלי חיים לפני 10,000 עד 20,000 שנה. באתר נמצאו כלים אנושיים. לפי חלק מההשערות, ייתכן כי בני אדם הניעו את הממותות לאזור כדי להרוג אותם. הארכאולוג רובן מנסנילה לופס, ממכון האנתרופולוגיה וההיסטוריה במקסיקו סיטי (אנ'), דיווח גם, כי נראה שהממותות בותרו על ידי בני אדם. עדיין לא ברור אם הממותות מתו מסיבות טבעיות ואז בותרו על ידי בני אדם. האתר נמצא במרחק של 19 ק"מ בלבד מבורות מלאכותיים אשר שימשו בעבר בני אדם ללכידת והריגת יונקים גדולים. האתר התגלה במהלך הקמת שדה התעופה האזרחי בשטחו של נמל התעופה הצבאי סנטה לוסיה במקסיקו סיטי. בשל כמות השרידים והחפצים שנמצאו, כל הדחפורים ועובדי הבנייה מלווים על ידי ארכאולוגים. הבנייה הופסקה מספר פעמים לצורך חפירות נוספות. mammoth-central-found-mexico-airport new-airport-site-becomes-mammoth-central
אימרה שבש

אימרה שבש (במקור שפאט – Spät, בהונגרית: Sebes Imre; סגהאלום, 19 בפברואר 1910 – בודפשט, 25 בינואר 1964) היה חבר האספה הלאומית (הונגריה) יהודי-הונגרי, עובד מפלגה, קולונל במשטרה. אימרה שבש נולד במשפחה יהודית אינטלקטואלית ענייה עם שמונה ילדים. אביו ברנאט בלה שבש (שפאט) היה מורה יליד סרווש, ואמו הייתה ברתה דיאמנט. הוא סיים בית ספר התיכון למסחר ואחר כך מצא עבודה כעובד טקסטיל. בשנת 1930 הצטרף למפלגת הקומוניסטים של הונגריה (KMP) ולברית הפועלים הצעירים הקומוניסטים של הונגריה (KIMSZ). שניהם היו ארגונים בלתי חוקיים. ניתן לייחס את ארגון שביתות עובדי הטקסטיל הרבות לשמו. בשנת 1931 הוא הפך למזכיר בודפשט של KIMSZ, ואז עבד כמזכיר המחוז של ה-KMP. בשנת 1937 נסע אימרה יחד עם אחיו הצעיר לספרד כדי להשתתף במלחמת האזרחים שם. הוא לחם כחבר בבריגדה הבינלאומית, איבד את אחיו, והוא עצמו נפצע. לאחר נפילת הרפובליקה עבר לצרפת ושם נכלא. אחרי ארבע שנים בכלא ברח בינואר 1943 והצטרף לתנועת ההתנגדות הצרפתית. חזר להונגריה בשנת 1945 ועבד כראש מטה של המפלגה הקומוניסטית ההונגרית. מהשנה שלאחר מכן ועד 1949 היה חבר בוועד המפלגה של מחוז פשט עד למהפכת 1956 (המרד ההונגרי) הוא היה מזכיר ועדת מפלגת מחוז פייר. בינתיים היה חבר פרלמנט מספר שנים. לאחר דיכוי המרד מונה לקולונל במשטרה והיה חבר בארגון המפלגה של משרד הפנים. אֶחַיו: ג'רג' שבש, פאל שבש, לאסלו שבש, שאנדור שבש ואישטוואן שבש. אימרה שבש. אינדקס ביוגרפי הונגרי. המוזיאון הספרותי פטפי. לקסיקון ביוגרפי הונגרי. 1981. אלמנך של הפרלמנט 1947 – 1949 לקסיקון חדש של רוואי. עורך ראשי. איסטוואן טרשוי קולגה. סקסארד, 1996. לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי. מתנדבים הונגרים במאבק החירות של העם הספרדי (בודפשט, 1959) גדוד הזהב (יומן מנהיגי MHS, ספטמבר 1961) A Belügyminisztérium 1899. évi 28484. sz. rendelete. MNL-OL 30804. mikrofilm 685. kép 3. karton. Névváltoztatási kimutatások 1899. év 60. oldal 21. sor. Testvére, Sebes Sándor születése bejegyezve Szeghalom állami akv. 332/1902. folyószám alatt. Sebes György. Névpont. Hozzáférés ideje: 2016. január 24. HU BFL - VII.5.c - 5145 - 1935
אישטוואן שבש

אישטוואן שבש (במקור שפאט - Spät, בהונגרית: Sebes István; סגהאלום, 15 בדצמבר 1906 – בודפשט, 2 בדצמבר 1966) היה סגן שר החוץ של הונגריה יהודי-הונגרי, שגריר, חבר האספה הלאומית, עובד המפלגה, רפד במקצועו המקורי. אישטוואן שבש נולד במשפחה יהודית אינטלקטואלית ענייה עם שמונה ילדים. אביו ברנאט בלה שבש (שפאט) היה מורה יליד סרווש, ואמו הייתה ברתה דיאמנט. לאחר שסיים את לימודיו בחטיבת הביניים, השיג הסמכה כרפד. הוא היה חבר באיגוד עובדי העץ מגיל 16 ובגיל 20 הצטרף למפלגת הקומוניסטים של הונגריה (KMP) ולברית הפועלים הצעירים הקומוניסטים של הונגריה (KIMSZ) והיה מזכיר הוועד המרכזי של הברית (1927). הוא נעצר בשנת 1929 ונידון לשנתיים מאסר. לאחר שחרורו, בין השנים 1931 ל-1932, הוא שוב היה מזכיר הברית. בשנת 1933 נסע לברית המועצות, שם למד בבית הספר הבינלאומי לנין, ולאחר שובו בין השנים 1935 לבין 1936 היה מזכיר ועד בודפשט של ה-KMP. הוא נעצר בשנת 1936 ונידון לחמש עשרה שנות מאסר, מתוכם ריצה שמונה שנים. הוא גורש על ידי אנשי מפלגת צלב החץ כיהודי בשנת 1944, אך הצליח להימלט מהרכבת לרייך השלישי. לאחר שחרורו קיבל עמדת מפלגתית ומדינית גבוהה. הוא הפך לסגן ראש המחלקה לניהול ההמונים בוועד המרכזי של המפלגה הקומוניסטית ההונגרית, והפך חבר במחלקת הקאדררים (עד 1948). בינתיים הוא היה עובד של היומון "העם החופשי" (Szabad Nép). ב-15 במאי 1949 הפך לחבר פרלמנט ממלא מקום ברשימת חזית העם ההונגרית לעצמאות במחוז ואש, והוא אכן מונה לחבר האספה הלאומית שנתיים לאחר מכן. בשנת 1950 הוא היה סגן נשיא לשכת ביקורת המדינה ואחר כך נשיאה מהשנה שלאחר מכן. בשנת 1953 הוא שוב היה חבר פרלמנט, ומ-19 באפריל 1956 עד 15 באוגוסט 1959 היה סגן שר החוץ ומ-16 בדצמבר 1964 היה שגריר הונגריה בווינה עד מותו. משנת 1954 היה חבר בוועדת הביקורת המרכזית של מפלגת הפועלים ההונגרית, ומהשנה שלאחר מכן היה סגן השר לביקורת המדינה. אֶחַיו: אימרה שבש, פאל שבש, לאסלו שבש, שאנדור שבש וג'רג' שבש. אישטוואן שבש. אינדקס ביוגרפי הונגרי. המוזיאון הספרותי פטפי. לקסיקון ביוגרפי הונגרי. 1981. אישטוואן שבש. המוזיאון ההיסטורי. לקסיקון חדש של רוואי. עורך ראשי אישטוואן טרשוי קולגה. סקסארד, 1996-. לקסיקון ביוגרפי הונגרי חדש. עורך ראשי. לאסלו מרקו, מועדון הספרים ההונגרי A Belügyminisztérium 1899. évi 28484. sz. rendelete. MNL-OL 30804. mikrofilm 685. kép 3. karton. Névváltoztatási kimutatások 1899. év 60. oldal 21. sor. Testvére, Sebes Sándor születése bejegyezve Szeghalom állami akv. 332/1902. folyószám alatt. Sebes György. Névpont. Hozzáférés ideje: 2016. január 24. HU BFL - VII.5.c - 5145 - 1935
Boys (שיר של צ'ארלי XCX)

"Boys" (בעברית: "בנים") הוא סינגל של הזמרת והפזמונאית הבריטית צ'ארלי XCX, שיצא ב-26 ביולי 2017. במקור, השיר נועד להיות הסינגל השני של אלבום האולפן השלישי שתוכנן באותה עת, XCX World, אך בשל הדלפת האלבום, האלבום בוטל. השיר דגם ממשחק הווידאו של נינטנדו, האחים סופר מריו. גרסת כיסוי לשיר בוצע על ידי אחת הכותבות של השיר המקורי, אינגריד אנדרס. גרסת הכיסוי נכללת במהדורה המחודשת והמפוארת באלבום של אנדרס, Lady Like‏ (2020). גרסת הכיסוי כוללת מנדולינה, שנלקחה גם היא ממשחק הווידאו. הסינגל "Boys" קיבל שבחים. פיצ'פורק כינה את השיר כ-”הרצועה החדשה הטובה ביותר”, והוסיף ביקורת של איב בארלו, שכתבה כי השיר "Boys" הוא ”פשוט נשמע מטושטש ולא מטריף”, ו-”תזכורת לכך ש-[צ'ארלי XCX היא] אחת הטובות ביותר לדעת כיצד לעשות כיף; הבופ המשמח שלה נשמע מאומץ, כמו מישהו שחולם בין ארוחת הצהריים לארוחת הערב.” השיר הופיע גם במספר רישומי שירי השנה של מספר מבקרים. הווידאו קליפ של "Boys" יצא ב-26 ביולי 2017, והוא בוים על ידי צ'ארלי XCX, בהנחיה נוספת של שרה מקולגן. הווידאו קליפ הופק באפריל 2017. הווידאו קליפ מציג שפע של ידוענים שונים מתעשיית המוזיקה, האופנה והמדיה החברתית. הווידאו קליפ צולם בלונדון ובלוס אנג'לס. בראיון ל-BBC Radio 1, צ'ארלי XCX אמרה כי כוונת הקליפ הייתה ”להעיף את המבט הגברי מעל ראשו [של השיר]”. מידע על היצירה "Boys" באתר מיוזיק בריינז סרטון השיר "Boys" באתר יוטיוב "Charli XCX's Delayed Album: Who Is Really to Blame?". Highsnobiety (באנגלית אמריקאית). 2018-07-06. נבדק ב-2019-06-19. James, Jack (2019-06-28). "5 iconic sound effects and the songs that sampled them". Happy. ארכיון מ-2020-10-18. נבדק ב-2020-09-23. "INGRID ANDRESS SET TO RELEASE A DIVINE DELUXE VERSION OF CRITICALLY-ACCLAIMED DEBUT ALBUM LADY LIKE ON 10/2". Warner Music Nashville. 21 בספטמבר 2020. אורכב מ-המקור ב-25 בספטמבר 2020. נבדק ב-25 בספטמבר 2020. {{cite web}}: (עזרה) Barlow, Eve (26 ביולי 2017). ""Boys" Review". Pitchfork. ארכיון מ-2021-01-20. נבדק ב-27 ביולי 2017. {{cite web}}: (עזרה) Kile, Meredith B. (27 ביולי 2017). "Meet All 75 Swoonworthy Guys in Charli XCX's 'Boys' Video -- From Joe Jonas to KAYTRANADA". Entertainment Tonight. ארכיון מ-2019-05-26. נבדק ב-2021-04-15. {{cite web}}: (עזרה)
יחסי אוסטרליה–אלבניה

יחסי אוסטרליה–אלבניה הם יחסי החוץ בין אוסטרליה לאלבניה. שתי המדינות חברות באו"ם. שתי המדינות כוננו יחסים דיפלומטיים בשנת 1985. במפקד 2011 נרשמו 13,141 אנשים ממוצא אלבני המתגוררים באוסטרליה ו-2,396 בני אדם שנולדו באלבניה החיים כיום באוסטרליה. באפריל 2012 ערך שר הפרלמנט לענייני חוץ, ריצ'רד מארלס, את ביקורו הראשון של חבר ממשלת אוסטרליה באלבניה. מר מארלס פגש בכירים בממשלת אלבניה, בהם ראש הממשלה סאלי ברישה, שר החוץ אדמונד הכינסטו וסגן שר ההגנה ארג'אן סטארובה. באוגוסט 2012 ביקר שר החוץ האלבני, אדמונד פנאריטי, באוסטרליה ונפגש עם בכירים פוליטיים, כולל שר החוץ, בוב קאר, שר הפרלמנט, מארלס, נשיא הסנאט ג'ון הוג ויו"ר בית הנבחרים פיטר סליפר. הסחר בין אוסטרליה לאלבניה הוא קטן; הסחר הדו-צדדי בסחורות בשנת 2013 הסתכם ב-3.4 מיליון דולר. הייצוא האוסטרלי לאלבניה היה בשווי כ-2.8 מיליון דולר והורכב בעיקר ממרגרינה, עורות גולמיים ועורות (לא כולל עורות פרווה) מעובדים למחצה. היבוא מאלבניה הוערך ב-0.6 מיליון דולר והורכב בעיקר מבגדים. בשנים האחרונות, ממשלת אוסטרליה ומספר ארגוני סיוע הומניטריים כמו קרן הילדים הראשונה והמשימות מעבר לים במלבורן סיפקו סיוע כספי והומניטרי לאלבניה. באמצעות השגרירות ברומא, אוסטרליה תמכה בכמה פרויקטים התפתחותיים עם יתרונות לקהילות המקומיות. בשנים 2012–2013 התחייבה השגרירות 22,000 דולר לארגונים לא ממשלתיים לתוכניות הנוגעות לייצור הכנסות חקלאיות, בטיחות בבית הספר ופעילויות חברתיות לילדים עם מוגבלות. אוסטרליה מיוצגת באלבניה באמצעות שגרירותה ברומא, איטליה. אלבניה מיוצגת באוסטרליה באמצעות שגרירותה בבייג'ינג, סין, ובנוסף מחזיקה קונסוליות כבוד בבריסביין ואדלייד. מדיה וקבצים בנושא יחסי אוסטרליה–אלבניה בוויקישיתוף יחסי אוסטרליה–אלבניה, באתר משרד החוץ האוסטרלי יחסי אוסטרליה–אלבניה, באתר משרד החוץ האוסטרלי
נובלו

האם התכוונתם ל... אייבור נובלו – בדרן אנגלי, על שמו פרסי אייבור נובלו אלפרד נובלו – מו"ל מוזיקה אנגלי, בנו של וינסנט נובלו וינסנט נובלו – מוזיקאי אנגלי קלרה נובלו – זמרת סופרן אנגליה, בתו של וינסנט נובלו נובל
לואי ביבלו

לואי ביבלו (בצרפתית: Louis Buvelot‏; 3 במרץ 1814 – 30 במאי 1888), היה צייר נוף שווייצרי, שחי 17 שנים בברזיל ושהה 23 שנים באוסטרליה, שם השפיע על אסכולת היידלברג. ביבלו נולד במורז', ווד, שווייץ, בנם השני של פרנסואה סימון ביבלו, פקיד דואר, ואשתו ז'אן-לואיז, הייזר, מורה בבית הספר. לואי ביבלו (שלא אהב את שמו הפרטי ומעולם לא השתמש בו) עבד עם מרק-לואי ארלנד בלוזאן, וסביב 1834 המשיך את לימודיו בפריז אצל קמיל פלרס, צייר נוף ידוע. אחרי כמה חודשים שם, נדד לבאהיה שבברזיל שם עבד במטע הקפה של דודו. באוקטובר 1840 עבר לריו דה ז'ניירו ומשך את תשומת ליבו של הקיסר דום פדרו השני, שקנה כמה מתמונותיו ועיטר אותם את מסדר הוורד. בנובמבר 1843 התחתן ביבלו עם מארי-פליסייט, לבית לאלואט. ביבלו שב לשווייץ בשנת 1852 ובשנת 1856 הוענקה לו מדליית כסף על תמונה שהציג בברן. ביבלו שחי בברזיל, מדינה חמה, מצא את הקור של שווייץ מזיק לבריאותו ועזב את משפחתו והפליג מליברפול לכיוון מלבורן, אוסטרליה בשנת 1864. כשהגיע למלבורן בפברואר 1865, ביבלו התפרנס כצלם רחוב במשך שנה, אך עד מהרה חזר לציור. אשתו החדשה, קרוליין-ג'ולי בגווין, עזרה בהוראת צרפתית, והוא החל למצוא קונים לתמונות שלו, וג'יימס סמית' היה אחד הראשונים שמהם. בשנת 1869 קנו נאמני הגלריה הלאומית של ויקטוריה שתיים מתמונותיו, ובשנת 1870 שילמו 131 פאונד עבור "בריכת המים בקולרין". ב־1873, 1880 ו-1884 הוענקו לו מדליות זהב בתערוכות שהתקיימו במלבורן, והוא גם קיבל מדליית כסף בתערוכת פילדלפיה בשנת 1876. המוניטין שלו התבסס, והוא המשיך לצייר בהתמדה עד מותו ב־30 במאי 1888. הוא נקבר בבית העלמין בבורונדרה, שם הוקמה אנדרטה גדולה לזכרו. מדיה וקבצים בנושא לואי ביבלו בוויקישיתוף Streeton, Arthur (16 October 1934). Eaglemont in the Eighties: Beginnings of Art in Australia. The Argus. Jocelyn Gray, Australian Dictionary of Biography, Canberra: National Centre of Biography, Australian National University